【文艺报抱】立夏，平谷穿上绿罗裳，美翻了！赤帜插城扉，东君整驾归。
泥新巢燕闹，花尽蜜蜂稀。
槐柳阴初密，帘栊暑尚微。
日斜汤沐罢，熟练试单衣。
——《立夏》陆游（宋）
归来泉石国，日月共溪翁。
夏气重渊底，春光万象中。
穷吟到云黑，淡饮胜裙红。
一阵弦声好，人间解愠风。
——《山中立夏用坐客韵》文天祥（宋）
四时天气促相催，一夜薰风带暑来。
陇亩日长蒸翠麦，园林雨过熟黄梅。
莺啼春去愁千缕，蝶恋花残恨几回。
睡起寒窗情思倦，闲看槐荫满庭台。
——《立夏》赵友直（宋）
摄影/耿大鹏   文字编辑/李囡